Sony , Hitachi , Honda , Toyota , Mitsubishi , sed un nebeud anvioù a lakae ar Stadoù - Unanet da grenañ er bloavezhioù 70 . E barr he nerzh e oa Bro - Japan . Prest e oa an deskard da reiñ ur gentel d ' e vestr , tregont vloaz goude Hiroshima . D ' ar mare ma oa pep Japanad o labourat bemdez ha bemnoz evit an trec ' h armerzhel e oa bet souezhet ar bed o c ' houzout e oa ur skrivagner en doa disklêriet ar brezel ouzh ar vodernelezh . D ' an 25 a viz Du 1970 en doa dibabet Yukio Mishima en em lazhañ , en un doare hengounel gant e gleze ( seppuku ) , e - ser un taol - dispac ' h par d ' ur pezh - c ' hoari . Evit kompren e dro - spered e c ' hellomp lenn e levrioù niverus , selaou e atersadennoù pe sellout ouzh e daolennoù . Frouezhusoc ' h eo mont e - barzh ur studiadenn en deus graet bloavezhioù a - raok e varv : Le Japon moderne et l ' éthique Samouraï . Al levrig - mañ a zispleg penaos e tle bezañ aozet buhez ur Samourai : dibab an dilhad , ar boued , an darempredoù sokial hag evel - just penaos en em zerc ' hel e - pad an emgann ha degemer ar marv . Hervezañ , ar Samourai a zo an hini en deus asantet ez eo dija marv daoust ma kerzh c ' hoazh e - touez ar re vev . Kendrec ' het e oa Mishima e oa emdroadur e vro ur gwir vezh . Fellout a rae dezhañ feukiñ an arvesterien hag e genvroidi en ur ginnig e varv dezho evel un oberenn arzel . Dihuniñ an dud eo kefredi an arzour .